Ellinor Hamsun

Ellinor Hamsun (født 23. oktober 1916, død 27. august 1987 i Danmark) var en norsk skuespiller. Hun var datter av skuespilleren Marie (1881–1969) og forfatteren Knut Hamsun (1859–1952). 

Ellinor Hamsun arbeidet som skuespiller i Berlin fra 1936, og var fra 1938 til 1943 gift med den tyske filmregissøren Richard Schneider-Edenkoben. Hun forlot Tyskland i 1943 og dro hjem til Nørholm. Hun hadde store psykiske problemer, og led blant annet av bulimi. Hun ble lobotomert to ganger.Kim Larsen, psykologtidsskriftet.no 3. januar 2022: Ellinor Hamsuns tragiske skjebne – del IKim Larsen, psykologtidsskriftet.no 31. januar 2022: Ellinor Hamsuns tragiske skjebne – del IIMia Tuft, psykologisk.no 22. september 2021: Hva skjedde med Ellinor – Knut Hamsuns datter?

Ellinor Hamsun levde nesten halve livet på pleieinstitusjoner i Danmark. Ellinor Hamsun etterlot betydelige midler, samt sine rettigheter til Marie og Knut Hamsuns verk, til Ellinor Hamsuns Legat til Nørholms bevaring. Sammen med Stiftelsen Nørholm og familien Hamsun forvalter legatet eiendommen Nørholm ved Grimstad som et minne om Marie og Knut Hamsun, samtidig som eiendommen fungerer som privat hjem for familien.

Professor Gerd Høst har skrevet om sitt ungdomsvennskap med Ellinor Hamsun i boka Mange slags kjærlighet (Aschehoug forlag, 2004)

 Referanser 

 Eksterne lenker 



Kategori:Knut Hamsun
Kategori:Norske skuespillere